Príloha č. 1
Ministerstvo zahraničných vecí
Maďarskej republiky

2152-1/Adm/KUM/2002

Verbálna nóta

		Ministerstvo zahraničných vecí Maďarskej republiky prejavuje úctu Veľvyslanectvu Slovenskej republiky a má česť iniciovať zrušenie ďalšieho uplatňovania medzi oboma štátmi platnej, v roku 1962 podpísanej Dohody medzi vládou Maďarskej ľudovej republiky a vládou Československej socialistickej republiky o úprave pohraničného styku, na základe vzájomného súhlasu, formou výmeny nót, s nasledovným obsahom:
 		
		“Ministerstvo zahraničných vecí Maďarskej republiky prejavuje úctu Veľvyslanectvu Slovenskej republiky a má česť navrhnúť, aby sa vláda Maďarskej republiky a vláda Slovenskej republiky (ďalej len “zmluvné strany”) dohodli nasledovne:

		Zmluvné strany,

•	oceňujúc výsledky Dohody medzi vládou Maďarskej ľudovej republiky a vládou Československej socialistickej republiky o úprave pohraničného styku podpísanej 16. októbra 1962 v Prahe (ďalej len “Dohoda”),
•	konštatujúc, že Dohodou zabezpečované možnosti cestovania dlhý čas prispievali k uľahčeniu cestovania maďarských a slovenských občanov bývajúcich pozdĺž spoločnej štátnej hranice, 
•	s uspokojením konštatujúc, že spred cestovania našich občanov sa už odstránili tie prekážky, ktoré v čase vzniku Dohody ešte obmedzovali ich voľné cestovanie, 
•	vyslovujúc ochotu aj v budúcnosti rozvíjať spoluprácu medzi oboma štátmi v rámci dvojstranných medzinárodných zmlúv uzavieraných v zmysle požiadaviek dnešnej doby, so zámerom prehlbovania dobrých susedských vzťahov, v záujme napomáhania mnohostranných vzťahov medzi našimi občanmi, 

		dohodli sa na tom, že na základe vzájomného súhlasu zrušia uplatňovanie Dohody ku dňu 31. december 2002.

		Ak vláda Slovenskej republiky súhlasí s návrhom vlády Maďarskej republiky, táto nóta a odpovedná nóta váženého Veľvyslanectva budú tvoriť dohodu medzi našimi vládami, ktorá nadobudne platnosť dňom dátumu odpovednej nóty.
		
		Ministerstvo zahraničných vecí Maďarskej republiky týmto prejavuje hlbokú úctu Veľvyslanectvu Slovenskej republiky.”

Ministerstvo zahraničných vecí Maďarskej republiky využíva túto príležitosť, aby opätovne ubezpečilo Veľvyslanectvo Slovenskej republiky o svojej hlbokej úcte.

Budapešť, 30. október 2002